Monumento al reĝoj de Šumava

La neokulfrapa monumento al reĝoj de Šumava (aŭ ankaŭ monumento al šumavaj kontrabandistoj) troviĝas sur plialtigita loko ĉe vojo kelke da dekoj de metroj de ligna ponteto trans Varma Vultavo proksime de Kvilda ĉe domaro Františkov apud ŝoseo, kiu kunigas Kvildon kun Borová Lada. La monumento troviĝas en la limzono, kiu estis ĝis la jaro 1989 severe gardata kaj do por la publiko fermita.

 Difino de la monumento 
La monumento estas dediĉita al nekronitaj reĝoj de Šumava – šumavaj kontrabandistoj, kiuj agadis en lima zono en la 1940-aj kaj la 1950-aj jaroj kaj helpis ĉi tie (kun engaĝiĝo de la propraj vivoj) ĉeĥajn civitanojn dum transiro tra la fermita ĉeĥoslovaka limo. La kontrabandatoj estis homoj, al kiuj post la "venka" februaro de 1948 (kaj alveno de la komunisma regado) minacis malmolaj politikaj represalioj aŭ morto, nome aŭ pro titolo de ilia "nelaborista" klasdeveno aŭ pro ilia evidenta kaj montrebla malkonsento kun la veninta komunisma reĝimo kaj samtempe enkondukata diktatoreco de la proleto en Ĉeĥoslovakio. Tra la mala direkto (te. en Ĉeĥoslovakion) penetris en la tempo de malvarma milito tra la tn. fera kurteno (apartiganta la kapitalisman kaj la socialisman blokojn) helpe de la samaj kontrabandistoj ankaŭ la okcidentaj agentoj de sekretaj servoj.

 Elekto de la loko 
La lokigo de la monumento ne estis hazarda, ĉar ĝi troviĝas ĉe vojo, en la loko, kie ĝi tranĉis riveron Varman Vultavon la kontrabandista pado markita iam ankaŭ "Kanalo 54", kiun uzis la ĉeĥoslovaka kontrabandisto kaj agento de usona raportista servo CIC Kilián „Franz“ Nowotny.

 Eventoj el majo de 1950 
Proksimume en la loko de monumento okazis dum unu maja nokto en la jaro 1950 evento, kiu finis la kontrabandistan agadon de Kilián Nowotny. Tiam lia tasko estis (de usona komandanto de CIC) venigi en Ĉeĥoslovakion du virojn (Rudolfon Veselý kaj Bohuslavon Beneš), kiuj devis labori utile al CIC. Sed la grupeto de personoj gvidita de Kilián tiam enfalis en kaptilon preparita de Ŝtata sekureco (StB). Mallonge post tio, kiam la "entruduloj" transpaŝis la fluon de Varma Vultavo, ili aperis sub pafado de membroj de Korpuso de nacia sekureco (SNB) gvidita el regiono de la rokformacio nomata Bierpoto.

En la okazinta ĥaoso de la interpafado ĉiu el la personoj klopodis individue kaŝi sin antaŭa la pafado. Sed estis trafita Kilián, kiu ŝajnigis laŭtan lamentadon kunigita kun kriegado, ke li ne povas iradi. La persekutantoj logike koncentriĝis al persekutado de la ceteraj "entruduloj" el la grupeto kaj Kilián intertempe sukcesis malaperi en la arbarigita deklivo. Post tio, kiam li soliĝis ĉe la ponteto, li elsaltis kaj enkuris en la arbaron. Dank' al la kono de la tereno li ekcelis sur sia malnova pado reen Bavarion, kie li estis sekve transportigita en bavarian malsanulejon en Grafenau. Dum la sekvantaj tri tagoj kaj noktoj estis la ceteraj tri membroj de lia grupo en šumavaj arbaroj kaj marĉoj kaptitaj kaj starigitaj antaŭ juĝejo. Kilián Nowotny jam neniam en sia vivo revenis en Ĉeĥoslovakion. Laŭ lia esprimo dum la tuta tempo de kontrabandista praktiko li efektivigis ĉirkaŭ 2000 kontraŭleĝajn transirojn de la limo inter Bavario kaj Šumava.

 Postskribo 
La monumento remerigas ankaŭ aliajn šumavajn kontrabandistojn ol nur Kilián Nowotny, sur kies "kontrabandista pado" ĝi troviĝas. Inter tiujn konatajn apartenis ekzemple Josef Hasil kaj lia frato Bohumil Hasil, sed ankaŭ vico da aliaj, el kiuj nur malmultaj ĝisvivis ĝis velura revolucio en Ĉeĥoslovakio:
 Jan Hrdlička (en Usono);
 Josef Hones (en Germanio);
 František Randák (en Kanado);
 František Nusko (en Kanado);
 Rudolf Veselý (lia vivokazintaĵo estis priskribita en libro Kronika šumavských hvozdů);

 Ligiloj 
 Notoj 

Referencoj

 Literaturo 
 PEK, Josef, ed. Kronika šumavských hvozdů: vyprávění o osudech lidí komunistického zla z padesátých let. Eldono 1. Vimperk: Papyrus, 1998; 287 paĝoj; .

 Eksteraj ligiloj 


Kategorio:Šumava
reĝoj de Šumava
reĝoj de Šumava
Kategorio:Kontrabandistoj
Kategorio:Aperis en 2004
Kategorio:Kvilda